open-index/open-wikipedia-markdown huggingface dataset:
მაგრანეთის მესამე ეკლესია

**მაგრანეთის მესამე ეკლესია** — არქიტექტურული ძეგლი თიანეთის მუნიციპალიტეტის სოფელ მაგრანეთის სამხრეთით, ხატისხევის მარცხენა ნაპირზე. განეკუთვნება განვითარებულ შუა საუკუნეებს. ეკლესია დარბაზულია (6,8 x 4,9 მეტრი), ნაგებია რიყისა და ნატეხი ქვის შერეული წყობით. ძლიერ დაზიანებულია: ჩამონგრეულია გადახურვის დიდი ნაწილი და აფსიდის თაღის წვერი, განგრეულია სამხრეთ და ჩრდილო კედლები, მონგრეულია გარეთა კუთხეები. შესასვლელი სამხრეთიდანაა. ღრმა, ნახევარწრიული აფსიდის ღერძზე, გაჭრილია გარეთკენ ოდნავ შევიწროებული, თაღოვანი სარკმელი. სარკმლის ორივე მხარეს გეგმით ნახევარწრიული და მაღალი (სიმაღლე 2 მეტრია) თითო თაღოვანი ნიშია. სარკმლისა და ნიშების თაღები შირიმის ქვითაა გამოყვანილი. აფსიდი გადახურულია წესიერი ფორმის კონქით. ეკლესიის კვადრატული ფორმის დარბაზი გადახურული ყოფილა ცილინდრული კამარით, რომლისგანაც ქუსლის წყობის ნაწილებიღაა შემორჩენილი. დასავლეთის ფრონტონის წვერის წყობაში ჩადგმულია ოთხკუთხა შირიმის ქვა, რომელზეც ტოლმკლავა, ბოლოებგაფართოებული ჯვარია გამოსახული. ფასადის სამხრეთ ნაწილში, მიწის დონიდან 1 მეტრ სიმაღლეზე მოთავსებულ ოვალური ფორმის ქვიშაქვის ქვაზე გაუწაფავი ხელით ამოკაწრულია ორსტრიქონიანი ასომთავრული (ნუსხურნარევი) ნარწერა (X საუკუნე). ეკლესიის ირგვლივ სამარხების კვალი შეინიშნება.

## ლიტერატურა
კატეგორია:თიანეთის მუნიციპალიტეტის ტაძრები
მაგრანეთის კოშკი

**მაგრანეთის კოშკი** — არქიტექტურული ძეგლი თიანეთის მუნიციპალიტეტის სოფელ მაგრანეთის განაპირას, სამხრეთით, სასაფლაოზე. განეკუთვნება გვიანდელ შუა საუკუნეებს. ნაგებია სხვადასხვა ზომის რიყის ქვით. გარეთა კუთხეების წყობაში შირიმის სწორკუთხა ქვებია გამოყენებული. ძლიერ დაზიანებულია: ჩამონგრეულია სართულშუა გადახურვები, მონგრეულია სამხრეთ-დასავლეთ კუთხე, ჩამოშლილია გარეთა კუთხეების წყობის მნიშვნელოვანი ნაწილი და კედლების ზედა ნაწილები. კოშკი გეგმით სწორკუთხაა (7 x 4,4 მეტრი), შემორჩენილია ორსართულნახევრის სიმაღლეზე (სიმაღლე 7 მეტრი). პირველი და მეორე სართულის გადახურვა ხის კოჭებზე ყოფილა დაყრდნობილი. ორივე სართულის ჩრდილო და სამხრეთ კედლებში, ერთმანეთის პირდაპირ, შემორჩენილია ხუთ-ხუთი საძელე ბუდე. პირველი სართულის კედლები ყრუა, მეორე სართულის ჩრდილო კედელში გაჭრილია სწორკუთხა კარი. აღმოსავლეთ კედელში ერთი სათოფურია, მესამე სართულის კედლებიდან მცირე ნაწილიღაა შემორჩენილი.

## ლიტერატურა
კატეგორია:თიანეთის მუნიციპალიტეტის კოშკები
საღირაანთ ხატი

**საღირაანთ ხატი** — არქიტექტურული ძეგლი თიანეთის მუნიციპალიტეტის სოფელ საყრდიონის აღმოსავლეთით, 1 კილომეტრზე. პატარა ხევის პირას. განეკუთვნება გვიანდელ შუა საუკუნეებს. ეკლესია დარბაზულია, ნაშენია რიყის ქვითა და ნატეხი ქვით. ძლიერ დაზიანებულია: ჩამონგრეულია კამარა და კედლების ზედა ნაწილები, მთლიანად დანგრეულია დასავლეთ კედელი. სამხრეთ კედლის დასავლეთ კიდეში გაჭრილია შესასვლელი, რომელსაც მხოლოდ აღმოსავლეთის წირთხლი შემოჩა. ეკლესია უაფსიდოა. მისი აღმოსავლეთ კედლის ღერძზე სწორკუთხა სარკმელია, სამხრეთ და ჩრდილოეთ კედლებში თითო სწორკუთხა ნიშია.

## ლიტერატურა
კატეგორია:თიანეთის მუნიციპალიტეტის ტაძრები
ნიკოლოზ სტოლიაროვი

**ნიკოლოზ სტოლიაროვი** (დ. 22 მაისი, 1922, ყაზანი— გ. 23 თებერვალი, 1993) — რუსი სამხედრო მფრინავი, ორგზის საბჭოთა კავშირის გმირი (1944, 1945), პოდპოლკოვნიკი (1953).

## ბიოგრაფია
1941 წელს დაამთავრა სვერდლოვსკის სამხედრო საავიაციო სკოლა. მეორე მსოფლიო ომში იბრძოდა კალინინის, ვორონეჟის, სტეპის, უკრაინის I და II ფრონტებზე. შეასრულა 180 საბრძოლო გაფრენა. 1954 წელს დაამთავრა სამხედრო-საჰაერო აკადემია და მსახურობდა ავიაციაში სამეთაურო თანამდებობებზე. 1956 წლიდან გავიდა თადარიგში.

## ლიტერატურა
## სქოლიო
კატეგორია:საბჭოთა კავშირის კომუნისტური პარტიის წევრები
კატეგორია:დაბადებული 1922
კატეგორია:დაბადებული 22 მაისი
კატეგორია:გარდაცვლილი 23 თებერვალი
კატეგორია:გარდაცვლილი 1993
კატეგორია:რუსი სამხედრო მოღვაწეები
კატეგორია:საბჭოთა კავშირის გმირები
კატეგორია:დიდი სამამულო ომის მონაწილეები
კატეგორია:მოსკოვში გარდაცვლილები
საყდრიონის ლომისის ნიში

**საყდრიონის ლომისის ნიში** — არქიტექტურული ძეგლი თიანეთის მუნიციპალიტეტის სოფელ საყდრიონის ჩრდილო-აღმოსავლეთით, 0,5 კილომეტრზე, ლომისის გორაზე განეკუთვნება გვიანდელ შუა საუკუნეებს. ეკლესია დარბაზულია, ნაგებია მოზრდილი ზომის რიყის ქვით, წყობაში აქა-იქ ნატეხი ქვაცაა გამოყენებული. ძლიერ დაზიანებულია. მონგრეულია კედლების ზედა ნაწილები. შესასვლელი სამხრეთიდანაა. ღრმა, ნახევარწრიული აფსიდის ღერძზე გაჭრილია ვიწრო და დაბალი სწორკუთხა სარკმელი, რომლის ორივე მხარეს თითო მცირე ზომის კვადრატული ნიშია. ერთი სწორკუთხოვანი სარკმელი დასავლეთ კედელშია. ეკლესიასთან ახლოს შეიმჩნევა ნასახლარების ნაშთები. 

## ლიტერატურა
კატეგორია:თიანეთის მუნიციპალიტეტის ტაძრები
წაწიას ხატი

**წაწიას ხატი** — არქიტექტურული ძეგლი თიანეთის მუნიციპალიტეტის სოფელ საყრდიონის აღმოსავლეთით, 2,5 კილომეტრზე, ორ პატარა ხევს შორის მოქცეული ბორცვზე. განეკუთვნება გვიანდელ შუა საუკუნეებს. ეკლესია დარბაზულია, ნაგებია რიყისა და ნატეხი ქვით. ნაგებობის გადახურვა, სამხრეთ და დასავლეთ კედლები მთლიანად ჩამონგრეულია. ჩრდილოეთ კედლის პერანგის უმეტესი ნაწილი ჩამოშლილია. შემორჩენილია კონქისა და აფსიდის მხრების ნაწილები. შესასვლელი სამხრეთ კედლის დასავლეთ ნაწილში ყოფილა. შებრტყელებული ნახევარწრის ფორმის აფსიდის ღერძზე გაჭრილია სწორკუთხა სარკმელი, რომლის ჩრდილოეთით, აფსიდის მხართან, პატარა სწორკუთხა ნიშია.

## ლიტერატურა
კატეგორია:თიანეთის მუნიციპალიტეტის ტაძრები
მაგრანეთის მონეტების განძი

**მაგრანეთის მონეტების განძი** — არქეოლოგიური ძეგლი თიანეთის მუნიციპალიტეტის სოფელ მაგრანეთში. განძის ქრონოლოგიური ჩარჩოებია 531-660 წლები. იგი შეიძლებოდა ჩაემარხათ Vll საუკუნის 60-იან წლებში. 1968 წელს, ივანე ჯავახიშვილის სახელობის ისტორიის, არქეოლოგიისა და ეთნოგრაფიის ინსტიტუტის ერწო-თიანეთის არქეოლოგიურმა ექსპედიციამ (ხელმძღვანელი რ. რამიშვილი) ქუშანაანთგორაზე გათხარა ნამოსახლარი, რომლის ერთ-ერთ სათავსში თიხის ჭურჭლის ნამტვრევებს შორის აღმოჩნდა ვერცხლის 15 მონეტა. მოგვიანებით აქვს განცალკევებით ნაპოვნი 4 ცალი ვერცხლის ბიზანტიური მონეტა შესაძლოა ამავე განძის ნაწილი იყოს. განძი შერეულია, შეიცავს სასანურსა და ბიზანტიურ მონეტებს. განძის შემადგენლობა: ხოსრო l სასანელი (531-579 წლები) – 2 ცალი, ჰორმიზდ lV (579-590 წლები) – 7, ხოსრო ll (591-628 წლები) – 2, ჰერაკლე და ჰერაკლე-კონსტანტინე (615-638 წლები) – 4, კონსტანტინე ll (641-654 წლები) – 1, კონსტანტინე lll (654-659 წლები) – 3. განძი ინახება ს. ჯანაშიას სახელობის საქართველოს სახელმწიფო მუზეუმში. 

## ლიტერატურა
კატეგორია:თიანეთის მუნიციპალიტეტის არქეოლოგიური ძეგლები
კატეგორია:საქართველოში აღმოჩენილი განძები
საჭურის ეკლესია

**საჭურის ეკლესია** — არქიტექტურული ძეგლი თიანეთის მუნიციპალიტეტის სოფელ საჭურეში. განეკუთვნება გვიანდელ შუა საუკუნეებს. ეკლესია დარბაზულია, ნაგებია ნატეხი ქვით. ძლიერ დაზიანებულია: ჩამონგრეულია კამაროვანი გადახურვა, ჩრდილოეთ და დასავლეთ კედლების ზედა ნაწილები. შესასვლელი სამხრეთიდანაა. ნახევარწრიული აფსიდის ღერძზე გაჭრილია გარეთკენ შევიწროებული სარკმელი, რომლის ორივე მხარეს თითო ოთხკუთხა ნიშია. 

## ლიტერატურა
კატეგორია:თიანეთის მუნიციპალიტეტის ტაძრები
გიორგი ბოტკოველი

**გიორგი ბოტკოველი** (დ. 2 ივნისი, 1979, თბილისი) — ქართველი პოლიტიკოსი.

## ბიოგრაფია
დაიბადა 1979 წლის 2 ივნისს თბილისში. დაამთავრა თბილისის სახელმწიფო უნივერსიტეტის სოხუმის ფილიალი, გამოყენებითი მათემატიკის სპეციალობით.

2004-2006 წლებში იყო თბილისის გლდანი-ნაძალადევის რაიონის მოსაკრებლების სამსახურის უფროსი. 2006-2007 წლებში იყო საქართველოს გარემოს დაცვის სამინისტროს გარემოს დაცვის ინსპექციაის კახეთისა და სამცხე-ჯავახეთის ბიუროების სწრაფი რეაგირების ჯგუფის უფროსი. 2007 წელს იყო საპრეზიდენტო პროგრამა „პატრიოტი“-ს საგარეჯოს ბანაკის დირექტორი. 2008 წელს იყო კახეთის მხარის სახელმწიფო რწმუნებულის-გუბერნატორის მოადგილე. 2008-2012 წლებში იყო საქართველოს კონტროლის პალატის ადმინისტრაციის უფროსი. 2012-2013 წლებში იყო კახეთის მხარეში სახელმწიფო რწმუნებულის-გუბერნატორის მოადგილე, პირველი მოადგილე. 2013-2014 წლებში – თბილისის ნაძალადევის მუნიციპალიტეტის გამგებლის მრჩეველი.

2020 წელს „ერთიანმა ნაციონალურმა მოძრაობამ“ წარადგინა თელავის, ახმეტის, ყვარლისა და ლაგოდეხის მაჟორიტარობის კანდიდატად. მან ხმების 40,43 % (35 645) მიიღო და მეორე ადგილი დაიკავა. მეორე ტურში მონაწილეობაზე და პარლამენტში პარტიული სიით შესვლაზეც უარი განაცხადა (მთლიანად ოპოზიციასთან ერთად, გაყალბებული არჩევნების მოტივით). ოფიციალურად 2020 წლიდან არის საქართველოს მე-10 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — გაერთიანებული ოპოზიცია „ძალა ერთობაშია“.

## რესურსები ინტერნეტში
* ბიოგრაფია „ერთიანი ნაციონალური მოძრაობის“ საიტზე 

## სქოლიო 
კატეგორია:დაბადებული 2 ივნისი
კატეგორია:დაბადებული 1979
კატეგორია:თბილისში დაბადებულები
კატეგორია:თბილისის სახელმწიფო უნივერსიტეტის სოხუმის ფილიალის კურსდამთავრებულები
კატეგორია:საქართველოს X მოწვევის პარლამენტის წევრები
კატეგორია:ქართველი პოლიტიკოსები
კატეგორია:ცოცხალი ადამიანები
სახევის ეკლესია

**სახევის ეკლესია** — არქიტექტურული ძეგლი თიანეთის მუნიციპალიტეტის სოფელ სახევის სამხრეთით 1 კილომეტრზე, ტყიანი მთის წვერზე. განეკუთვნება გვიანდელ შუა საუკუნეებს. ეკლესია დარბაზულია, ნაგებია ნატეხი ქვით. შემორჩენილია აღმოსავლეთ და ჩრდილოეთ კედლების ნაწილი. ნახევარწრიული აფსიდის ღერძზე გაჭრილია თაღოვანი სარკმელი, რომელიც მთლიანად შირიმითაა გამოყვანილი. სარკმლის თითოეულ მხარეს თითო პატარა ნიშია.

## ლიტერატურა
კატეგორია:თიანეთის მუნიციპალიტეტის ტაძრები
მაგრანეთის მეორე ნამოსახლარი

**მაგრანეთის მეორე ნამოსახლარი** — არქეოლოგიური ძეგლი თიანეთის მუნიციპალიტეტის სოფელ მაგრანეთში, ჭიჩოელების უბანში. განეკუთვნება VI-VIII საუკუნეებს. 1963 წელს, მცირე გათხრები ჩაატარა ისტორიის ინსტიტუტის ერწო-თიანეთის არქეოლოგიურმა ექსპედიციამ (ხელმძღვანელი რ. რამიშვილი). ნამოსახლარზე მიწის ზედაპირიდან 0,2-0,3 მეტრ სიღრმეზე აღმოჩნდა ნაცრის ნაშთი და კლდოვანი ნიადაგი ნაცეცხლარითურთ. აქ კერა უნდა ყოფილიყო. მის ირგვლივ შემორჩენილია თიხის ჭურჭლის (ხელადა, ქილა, ქოთანი, ბადია, დერგი და სხვა) ნატეხები. სავარაუდოა, რომ ამ ადგილას ოდესღაც სამეურნეო და საცხოვრებელი ნაგებობა იდგა. იქვე აღმოჩნდა ვარდისრად გამომწვარი ქვევრის ნატეხები. აღმოჩენილი მასალა ინახება არქეოლოგიური კვლევის ცენტრის დუშეთის არქეოლოგიურ ბაზაში.

## ლიტერატურა
კატეგორია:თიანეთის მუნიციპალიტეტის არქეოლოგიური ძეგლები
პეტრე სტოლიპინი

**პეტრე სტოლიპინი** (დ. 2 აპრილი, 1862, დრეზდენი — გ. 5 სექტემბერი, 1911, კიევი) — რუსეთის იმპერიის სახელმწიფო მოღვაწე, იმპერიის მინისტრთა საბჭოს თავმჯდომარე და შინაგან საქმეთა მინისტრი 1906-1911 წლებში.

## ბიოგრაფია
დამთავრა პეტერბურგის უნივერსიტეტი. 1884 წლიდან მსახურობდა შინაგან საქმეთა სამინისტროში. 1902 წელს იყო გროდნოს, ხოლო 1903-1906 წლებში სარატოვის გუბერნატორი. 1906 წლის 26 აპრილს გახდა შინაგან საქმეთა მინისტრი, ხოლო 8 ივლისიდან ამავდროულად მინისტრთა საბჭოს თავმჯდომარე. წამოაყენა აგრარული რეფორმა და ხელმძღვანელობდა მას. ხელმძღვანელობდა 1905 წლის რევოლუციის შემდგომ რეაქციას. იწონებდა სამხედრო-საველე სასამართლოებს და სიკვდილით დასჯას. სიკვდილმისჯელბის ჩამოსახრჩობი თოკს ეწოდა „სტოლიპინის ჰალსტუხი“. 1907 წლის 3 ივნისს სტოლიპინის მთავრობამ დაითხოვა II მოწვევის სახელმწიფო დუმა. 

## ლიტერატურა
კატეგორია:რუსეთის იმპერიის სახელმწიფო მოღვაწეები
კატეგორია:რუსი სახელმწიფო მოღვაწეები
კატეგორია:დაბადებული 1862
კატეგორია:დაბადებული 2 აპრილი
კატეგორია:გარდაცვლილი 5 სექტემბერი
კატეგორია:გარდაცვლილი 1911
კატეგორია:კიევში გარდაცვლილები
კატეგორია:წმინდა ანას I ხარისხის ორდენის კავალრები
კატეგორია:წმინდა ანას II ხარისხის ორდენის კავალრები
კატეგორია:წმინდა ანას III ხარისხის ორდენის კავალრები
მაგრანეთის ნამოსახლარი

ტერმინი **მაგრანეთის ნამოსახლარი** შეიძლება აღნიშნავდეს:

* მაგრანეთის პირველი ნამოსახლარი — ნამოსახლარი თიანეთის მუნიციპალიტეტში.
* მაგრანეთის მეორე ნამოსახლარი — ნამოსახლარი თიანეთის მუნიციპალიტეტში.
მაგრანეთის პირველი ნამოსახლარი

**მაგრანეთის პირველი ნამოსახლარი** — არქეოლოგიური ძეგლი თიანეთის მუნიციპალიტეტის სოფელ მაგრანეთის ჩრდილო-დასავლეთით, მდინარე თრანულის მარჯვენა ნაპირზე, ქუშანაანთგორაზე. განეკუთვნება V-VII საუკუნეებს. 

1967-1969 წლებში გათხარა ივანე ჯავახიშვილის სახელობის ისტორიის, არქეოლოგიისა და ეთნოგრაფიის ინსტიტუტის, ერწო-თიანეთის არქეოლოგიურმა ექსპედიციამ (ხელმძღვანელი რ. რამიშვილი). შემორჩენილია მოზრდილი შენობის საძირკველი, რომელიც ნაგებია რიყის ქვის ორპირი წყობით. შენობას ალიზის კედლები და ღარიანი კრამიტის სახურავი ჰქონია. არქეოლოგიური მასალისა და  ძეგლის სტრატიგრაფიული მონაცემების მიხედვით, ნაგებობა Xll საუკუნის მეორე ნახევარში უნდა იყოს გადამწვარი. ლ. რჩეულიშვილის აზრით, ქუშანაანთგორის ნაგებობა წარმოადგენდა სპარსული მაზდეანობის გავლენით აგებულ ტაძარს, რომლის თავისებური კომპოზიციური სტრუქტურა ადგილობრივი ტრადიციებით უნდა ყოფილიყო განპირობებული, რაზედაც მიუთითებს მისი გეგმის მსგავსება ქრისტიანული ბაზილიკის ქართულ ვარიაციასთან - სამეკლესიიან ბაზილიკასთან. აღმოჩენილი მასალა ინახება არქეოლოგიური კვლევის ცენტრის დუშეთის არქეოლოგიურ ბაზაში და ს. ჯანაშიას სახელობის საქართველოს სახელმწიფო მუზეუმში.

## ლიტერატურა
კატეგორია:თიანეთის მუნიციპალიტეტის არქეოლოგიური ძეგლები
მაგრანეთის ნასოფლარი

**მაგრანეთის ნასოფლარი** — არქეოლოგიური ძეგლი თიანეთის მუნიციპალიტეტის სოფელ მაგრანეთის დასავლეთით, 1 კილომეტრზე, მგლისზურგად წოდებულ ადგილზე. განეკუთვნება შუა საუკუნეებს. შემორჩენილია გეგმით სწორკუთხა (11 x 7 მეტრი, 7 x 5 მეტრი, 6 x 3 მეტრი და ასე შემდეგ) 12 ნასახლარი ბუდე. შენობების ნაშთები ნაგებია რიყის ქვით. ზოგი ნაგებობის ერთი მხარე გახსნილია (შესაძლოა ეს ნაწილი ხის კონსტრუქციებით იყო ამოყვანილი).

## ლიტერატურა
კატეგორია:თიანეთის მუნიციპალიტეტის არქეოლოგიური ძეგლები
ჯორჯ სმიტი (ქიმიკოსი)

**ჯორჯ სმიტი** (; დ. 10 მარტი, 1941) — ამერიკელი ბიოლოგი და ნობელის პრემიის ლაურეატი ქიმიაში. არის ბიოლოგიის მეცნიერებების პროფესორ ემერიტუსი მისურის უნივერსიტეტში, კოლუმბიაში. 

## კარიერა
1941 წლის 10 მარტს დაიბადა ნორვოლქში. ჰავერფორდის კოლეჯში გახდა ბიოლოგიის ბაკალავრი, ერთი წლის განმავლობაში იყო საშუალო სკოლის მასწავლებელი და ლაბორატორიის ტექნიკოსი. მოგვიანებით ჰარვარდის უნივერსიტეტის მეცნიერებათა დოქტორის ხარისხი მიიღო ბაქტერიოლოგიასა და იმუნოლოგიაში. 1983-1984 წლებში რობერტ ვებსტერთან ერთად მუშაობდა დიუკის უნივერსიტეტში, იმ თემაზე, რომლითაც გახდა ნობელიის პრემიის ლაურეატი.

## რესურსები ინტერნეტში
* ჯორჯ სმიტის ბიოგრაფია 

## სქოლიო
კატეგორია:ამერიკელი ბიოლოგები
კატეგორია:ამერიკელი ნობელის პრემიის ლაურეატები
კატეგორია:ნობელის პრემიის ლაურეატები ანბანის მიხედვით
კატეგორია:ცოცხალი ადამიანები
მიხეილ ცქიტიშვილი

**მიხეილ ცქიტიშვილი** (დ.  30 ივნისი, 1973,  ზესტაფონი)  —  ქართველი ეკონომისტი, პოლიტიკოსი.

1996 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის საინჟინრო-ეკონომიკური ფაკულტეტი.   2008-2012 წლებში იყო საქართველოს მე-7 მოწვევის პარლამენტის წევრი  (წალკის მაჟორიტარი), საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“. 

## რესურსები ინტერნეტში
კატეგორია:დაბადებული 30 ივნისი
კატეგორია:დაბადებული 1973
კატეგორია:საქართველოს VII მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ზესტაფონში დაბადებულები
გიორგი კაპანაძე

**გიორგი კაპანაძე** — ქართველი პოლიტიკოსი და ჟურნალისტი.

## ბიოგრაფია
2000 წელს დაამთავრა თბილისის სახელმწიფო უნივერსიტეტი. 2007 წელს დააფუძნა კომპანია „დრონი.ჯი“. 2013 წლიდან დღემდე არის „ინტერნეტ მედია ჯგუფი“-ს დამფუძნებელი. 2013 წელს სწავლობდა დიდ ბრიტანეთში მდებარე „lila School“-ში. 2014 წელს სწავლა გააგრძელა ნიუ იორკში, „St. Giles International“-ში. 2015 წელს სწავლობდა არიზონას სახელმწიფო უნივერსიტეტში. 2020 წელს „ერთიანმა ნაციონალურმა მოძრაობამ“ წარადგინა საჩხერის, ჭიათურისა და ხარაგაულის მაჟორიტარობის კანდიდატად. მან ხმების 14,47% (9032) მიიღო და მეორე ადგილი დაიკავა.

## რესურსები ინტერნეტში
* ბიოგრაფია „ერთიანი ნაციონალური მოძრაობის“ საიტზე 

## სქოლიო
კატეგორია:ქართველი ჟურნალისტები
კატეგორია:ქართველი პოლიტიკოსები
გიორგი
მაგრანეთის სამაროვანი

**მაგრანეთის სამაროვანი** — არქეოლოგიური ძეგლი თიანეთის მუნიციპალიტეტის სოფელ მაგრანეთის ჩრდილო-დასავლეთით, მდინარე თრანულის მარჯვენა ნაპირზე, ქუშანაანთგორაზე. განეკუთვნება V-Vlll საუკუნეებს. სამაროვანი 1963 და 1966 წლებში გათხარა ივანე ჯავახიშვილის სახელობის ისტორიის, არქეოლოგიისა და ეთნოგრაფიის ინსტიტუტის ერწო-თიანეთის არქეოლოგიურმა ექსპედიციამ (ხელმძღვანელი რ. რამიშვილი). აღმოჩნდა ქვის ფილებით გადახურული ორმოსამარხები და ქვისსამარხები. ყველა დამხობილი იყო აღმოსავლეთიდან დასავლეთისკენ. დაკრძალვის წესი ქრისტიანულია. მიცვალებულები ესვენენ უშუალოდ მიწაზე, გაშოტილი, პირაღმა, თავით დასავლეთისკენ, გულხელდაკრეფილი ან ხელებჩამოშვებული. არის როგორც ინდივიდუალური, ისე საოჯახო სამარხები. აღმოჩენილია ბრინჯაოსა და რკინის ღეროიანი საკინძები, რომლითაც აქვთ როგორც ბრინჯაოს, ისე ნახევრად ძვირფასი ქვების ან მინის თავები, ბრინჯაოს მშვილდსაკინძი და ბეჭდები, ვერცხლის ბეჭდები და საყურე, რკინის სამაჯურები და სხვა. მასალა ინახება არქეოლოგიური კვლევის ცენტრის დუშეთის არქეოლოგიურ ბაზაში.

## ლიტერატურა
კატეგორია:თიანეთის მუნიციპალიტეტის არქეოლოგიური ძეგლები
საყდრიონის მარიამწმინდის ეკლესია

**საყრდიონის მარიამ წმინდის ეკლესია** — არქიტექტურული ძეგლი თიანეთის მუნიციპალიტეტის სოფელ საყრდიონის ჩრდილო-აღმოსავლეთით, 3,5 კილომეტრზე, სიონის წყალსაცავის დასავლეთ სანაპიროზე, ტყეში. განეკუთვნება გვიანდელ შუა საუკუნეებს. ეკლესია დარბაზულია, ნაგებია რიყისა და ნატეხი ქვით. მთლიანად დანგრეულია სამხრეთ კედელი და აღმოსავლეთ კედლის სამხრეთ ნახევარი. ჩრდილოეთ და დასავლეთ კედლები ნაწილობრივაა შემორჩენილი. გარედან შეისრულთაღიანი, ხოლო შიგნით სწორკუთხა კარი გაჭრილია დასავლეთ კედლის ღერძზე. ღრმა ნახევარწრიული აფსიდის ჩრდილოეთ გვერდში პატარა ნიშია. ეკლესიას შემოვლებული აქვს მრუდხაზოვანი მოხაზულობის გალავანი. გალავანს ორი შესასვლელი აქვს ჩრდილო-დასავლეთიდან და აღმოსავლეთიდან. გალავნის ჩრდილოეთისა და სამხრეთის ნაწილები გამაგრებულია სამ-სამი ნახევარწრიული კონტრფორსით.

## ლიტერატურა
კატეგორია:თიანეთის მუნიციპალიტეტის ტაძრები
მაგრანეთის სამაროვანი და ნამოსახლარი

**მაგრანეთის სამაროვანი და ნამოსახლარი** — არქეოლოგიური ძეგლი თიანეთის მუნიციპალიტეტის სოფელ მაგრანეთის ჩრდილო-დასავლეთით, მდინარე თრანულის მარჯვენა ნაპირზე, ქუშანაანთგორაზე. განეკუთვნება ll-lV საუკუნეებს. 1966-1968 წლებში გათხრები ჩაატარა ივანე ჯავახიშვილის სახელობის ისტორიის, არქეოლოგიისა და ეთნოგრაფიის ინსტიტუტის ერწო-თიანეთის არქეოლოგიურმა ექსპედიციამ (ხელმძღვანელი რ. რამიშვილი). გათხრილი 16 ორმოსამარხიდან 3 მდიდრული სამარხი იყო, მაშასადამე პირველი სამარხი - არმაზისხევის ერისთავთა სამარხების რანგისა. სამარხს ხის კონსტრუქციებზე დაყრდნობილი კრამიტის ორფერდა სახურავი ჰქონია. მასში აღმოჩენილია ვერცხლის ორი სურა, პინაკი, ოქროს ბეჭდები, ოქროს მონეტები და სხვა. მონაპოვარ მასალას შორის, ყურადღებას იქცევს III საუკუნის მიწურულის ოქროს თვალბუდიანი ბეჭედი, რომლის თვალზეც ქრისტიანული სიმბოლო — ჯვარია ამოკვეთილი. სამაროვანს აღმოსავლეთით ებმის მისი თანადროული, საკმაოდ ვრცელი ნამოსახლარი, რომელიც ძლიერ დაზიანდა პლანტაჟის დროს. საცხოვრებელი სახლები ნაგები ყოფილა ალიზის შელესილი წნული კედლებით, რომელთა ნანგრევებს შორის მიმოფანტული იყო სამეურნეო და ყოფითი თიხის ჭურჭლის ნატეხები. არქეოლოგიური მასალა ინახება არქეოლოგიური კვლევის ცენტრის დუშეთის არქეოლოგიურ ბაზასა და საქართველოს სახელმწიფო მუზეუმში. 

## ლიტერატურა
კატეგორია:თიანეთის მუნიციპალიტეტის არქეოლოგიური ძეგლები
თალანთ მამითოვი

**თალანთ მამიმთოვი** (დ. 14 მარტი, 1976) — ყირგიზი პოლიტიკოსი. 2020 წლის 4 ნოემბერს აირჩიეს ჟოგორკუ-კენეშის სპიკერად. სადირ ჟაპაროვის მიერ მოვალეობის შემსრულებლის თანამდებობის დატოვეს შემდეგ, 2020 წლის 14 ნოემბრიდან 2021 წლის 28 იანვრამდე ასრულებდა ყირგიზეთის პრეზიდენტის მოვალეობას. 2010 წლიდან არის ჟოგორკუ-კენეშის წევრი.

## სქოლიო
კატეგორია:დაბადებული 14 მარტი
კატეგორია:დაბადებული 1976
კატეგორია:ჟოგორკუ-კენეშის სპიკერები
კატეგორია:ყირგიზეთის პრეზიდენტები
კატეგორია:ცოცხალი ადამიანები
თამრებაის ჯვარი

**თამრებაის ჯვარი**, *ეკლესია* — არქიტექტურული ძეგლი თიანეთის მუნიციპალიტეტის სოფელ მაგრანეთის დასავლეთით. განეკუთვნება გვიანდელ შუა საუკუნეებს. ეკლესია დარბაზულია, ნაგები ყოფილა რიყის ქვით. სიგრძე 5,55 მეტრი, სიგანის დადგენა არ ხერხდება. შემორჩენილია მხოლოდ დასავლეთ კედლის ნაწილი (სიმაღლე 1,5 მეტრი) და ღრმა ნახევარწრიული აფსიდის ჩრდილო გვერდის ნახევარი, მცირე ზომის სწორკუთხა ნიშით. ეკლესიასთან ახლოს რიყის ქვით ნაგები, გეგმით სწორკუთხა ორი შენობის (10 x 6 მეტრი და 8 x 4 მეტრი) ნაშთია.

## ლიტერატურა
კატეგორია:თიანეთის მუნიციპალიტეტის ტაძრები
ქმერები

**ქმერები** — კამბოჯის ძირითადი მოსახლეობა. მათი რაოდენობა შეადგენს დაახლოებით 16-17 მილიონს, საიდანაც უმრავლესობა (14-15 მილიონი) კამბოჯაში ცხოვრობს. ქმერები, ასევე, ცხოვრობენ ვიეტნამსა და ტაილანდში. საუბრობენ ქმერულ ენაზე. გავრცელებული რელიგიაა ბუდიზმი.

## ლიტერატურა
კატეგორია:აზიელები
კატეგორია:კამბოჯელები
კატეგორია:ეთნიკური ჯგუფები
ქნარი

**ქნარი** — ერთ-ერთი უძველესი მრავალსიმიანი მუსიკალური საკრავი. არსებობს ქნარის ბევრი ნაირსახეობა: ბერძნული ლირა, ქართული ჩანგი და ებანი, თანამედროვე არფა. საკრავთა ამ ჯგუფის სამშობლოა წინა აზიის უძველესი ქვეყნები (ასურეთი, შუმერი), მაგრამ განსაკუთრებული გავრცელება ჰპოვა ბერძნულმა ლირამ. ის გახდა ხელოვნების სიმბოლო, მისი სახელწოდებიდან მომდინარეობს ლიტერატურული ტერმინი ლირიკა. ქნარის ერთ-ერთი ნაირსახეობა გავრცელებუული იყო ძველ საქართველოში. სახელწოდება ხშირადაა ნახსენები ძველ ქართულ ორიგინალურ თუ ნათარგმნ ძეგლებში. თვით საკრავს ჩვენამდე არ მოუღწევია. სტეფანწმინდაში არქეოლოგიური გათხრების შედეგად აღმოჩენილია მამაკაცის პატარა ზომის ბრინჯაოს ქანდაკება ხუთსიმიანი ქნარით ხელში.

## ლიტერატურა
კატეგორია:სიმებიან-ჩამოსაკრავი საკრავები
ზეზვა გაფრინდაული

**ზეზვა გაფრინდაული** — ქართველი სახალხო გმირი, 1659 წლის კახეთის აჯანყების ერთ-ერთი ხელმძღვანელი. გაფრინდაული იყო თუშების ხელმძღვანელი, მისი მეთაურობით ქართველ მთიელთა რაზმები თავს ესხმოდნენ კახეთის ციხეებში სეფიანთა მიერ ჩაყენებულ გარნიზონებს და მომთაბარე ელებს. ბახტრიონის ბრძოლის დროს გაფრინდაული ხელმძღვანელობდა იმ რაზმს, რომელიც პირველი გადავიდა ციხის გალავანზე, დახოცა კარიბჭის მცველები და ქართველები ციხეში შეუშვა. ციხის აღების შემდეგ გაფრინდაულის რაზმმა სდია მტერს და ჩაება ალვანის ველზე გამართულ ბრძოლაში, რომელიც ქართველთა გამარჯვებით დასრულდა. შემდეგ გაფრინდაული გამაგრებული იყო თორღვას ციხეში და იქიდან აწარმოებდა საბრძოლო მოქმედებებს. სპარსელებმა გაფრინდაული შეიპყრეს ღალატით, ჯერ თბილისში ჰყავდათ დაპატიმრებული, შემდეგ კი სიკვდილით დასაჯეს.

## ლიტერატურა
**ლეონიძე, გ.* „გამოკვლევები და წერილები“, თბილისი, 1959
**ფუთურიძე, რ.* „ციხე ბახტრიონის აღება“, თსუ სტუდენტთა სამეცნიერო შრომების კრებული ტ. 2, თბილისი, 1944

კატეგორია:ქართველი მეამბოხეები
კატეგორია:სიკვდილით დასჯილი ქართველები
კატეგორია:XVII საუკუნის ქართველები
კატეგორია:ქართველი სახალხო გმირები
ქოანები

**ქოანები** — ხერხემლიანი ცხოველებისა და ადამიანის ცხვირის ღრუს შიგა ხვრელები. ქოანების კედლებს ქმნიან ქვემოდან სასის ძვლის ჰორიზონტალური ფირფიტა, გარედან ძირითადი ძვლის ფრთისებური მორჩის მედიალური ფირფიტები, ხოლო შიგნიდან სახნისის ძვლის თავისუფალი კიდე. ქოანების საშუალებით ცხვირის ღრუ უკავშირდება ცხვირხახისა და პირხახის ღრუებს.

## ლიტერატურა
კატეგორია:თავის ქალა
ქობულეთის დაბლობი

**ქობულეთის დაბლობი** — კოლხეთის დაბლობის უკიდურესი სამხრეთი ნაწილი, მდინარეების კინტრიშისა და ნატანების ქვემო დინებებს შორის. სიმაღლე ზღვის დონიდან 0-დან 10 მეტრამდე. წარმოადგენს აკუმულაციურ ალუვიურ ვაკეს, აგებულია მცირე კავკასიონის მდინარეთა ნაფენებით, ვაკის შუა ნაწილს კვეთს მდინარე ჩოლოქი. ჰავა ზღვის ნოტიო სუბტროპიკულია, ჰაერის საშუალო წლიური ტემპერატურაა 13,4 °C, იანვრისა 4,8 °C, ივლისის 22,4 °C, ნალექების რაოდენობა წელიწადში 2500 მმ. დაბლობის სამხრეთ ნაწილში არის ტორფნარიანი ჭაობი ისპანი II.

## ლიტერატურა
კატეგორია:საქართველოს დაბლობები
ბესიკ ამირანაშვილი

**ბესიკ ამირანაშვილი** (დ. 28 აგვისტო, 1985, თბილისი) — ქართველი თანამდებობის პირი, პოლიტიკოსი, იურისტი.

## ბიოგრაფია
დაიბადა 1985 წლის 28 აგვისტოს. 2007 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის იურიდიული ფაკულტეტი. 2007-2008 წლებში თბილისის საერთაშორისო აეროპორტის საავიაციო უშიშროების სამსახურის ინსპექტორი. 2008 წელს იყო შსს-ს თბილისის მთავარი სამმართველოს ისანი-სამგორის სამმართველოს უბნის ინსპექტორების განყოფილების უბნის ინსპექტორ-გამომძიებელი. 2008-2009 წლებში იყო შსს-ს თბილისის მთავარი სამმართველოს ისანი-სამგორის სამმართველოს პოლიციის მეორე განყოფილების უბნის ინსპექტორ-გამომძიებელი. 2009-2011 წლებში იყო  შსს-ს თბილისის მთავარი სამმართველოს დეტექტივების სამმართველოს პირველი განყოფილების დეტექტივის თანაშემწე-გამომძიებელი და დეტექტივ-გამომძიებელი. 2011-2012 წლებში იყო შინაგან საქმეთა სამინისტროს მცხეთა-მთიანეთის სამხარეო მთავარი სამმართველოს დუშეთის რაიონული სამმართველოს უფროსის მოადგილე. 2012-2013 წლებში იყო საქართველოს შინაგან საქმეთა სამინისტროს კახეთის სამხარეო მთავარი სამმართველოს უფროსის მოადგილე. 2013-2014 წლებში იყო შსს-ს კახეთის სამხარეო მთავარი სამმართველოს უფროსი. 2014-2015 წლებში იყო შსს-ს იმერეთის, რაჭა-ლეჩხუმისა და ქვემო სვანეთის სამხარეო მთავარი სამმართველოს უფროსი. 2015 წელს იყო შსს-ს აჭარის ავტონომიური რესპუბლიკის მთავარი სამმართველოს უფროსი. 2015-2016 წლებში იყო შსს-ს აჭარის ავტონომიური რესპუბლიკის პოლიციის დეპარტამენტის დირექტორი. 2018 წლიდან არის სამცხე-ჯავახეთის მხარის გუბერნატორი.

## რესურსები ინტერნეტში
* 

კატეგორია:დაბადებული 28 აგვისტო
კატეგორია:დაბადებული 1985
კატეგორია:ქართველი პოლიტიკოსები
კატეგორია:თბილისში დაბადებულები
კატეგორია:თბილისის სახელმწიფო უნივერსიტეტის კურსდამთავრებულები
ბესიკ
მაგრანეთის კვირაცხოვლის ეკლესია

**მაგრანეთის კვირაცხოვლის ეკლესია** — არქიტექტურული ძეგლი თიანეთის მუნიციპალიტეტის სოფელ მაგრანეთის განაპირას, სამხრეთით, საცხვრეგორაზე. განეკუთვნება გვიანდელ შუა საუკუნეებს. ეკლესია დარბაზულია (7,6 x 4,9 მეტრი), ნაგებია სხვადასხვა ზომის რიყის ქვის ირეგულარული წყობით. გარეთა კუთხეების წყობაში რამდენიმე შირიმის ქვაა ჩართული. კედლები შიგნიდან და გარედან ბათქაშითაა გასწორებული, რომელიც ქვებს შორის დარჩენილ არეებს ავსებს და ნაწილობრივ, მათ ზედაპირებსაც ფარავს. დაზიანებულია: ჩამოშლილია გადახურვა, მონგრეულია კედლების ზედა ნაწილები და გარეთა კუთხეები. შესასვლელი სამხრეთ კედლის დასავლეთ კიდეშია. კარი გარედან თაღოვანია, ხოლო შიგნიდან ბრტყლადაა გადახურული. ეკლესიის დარბაზი კვადრატული ფორმისაა, აღმოსავლეთით დასრულებილია საკმაოდ ღრმა აფსიდით, რომელსაც გეგმით ოდნავ ნალისებური ფორმა აქვს. აფსიდის ღერძზე სწორკუთხა სარკმელია გაჭრილი. სარკმლის ორივე მხარეს თითო, გეგმით ნახევარწრიული თაღოვანი ნიშია. ერთი მომცრო, კვადრატული ფორმის ნიში მოქცეულია სამხრეთ ნიშის ზემოთ, კონქის არეში. აფსიდის სარკმლის ქვემოთ, კედელზე, რიყის ქვით ნაგები კუბური ფორმის ტრაპეზია მიდგმული. აფსიდს დარბაზისგან გამოყოფს კანკელი (ამჟამად ქვედა ნაწილიღაა შემორჩენილი). აფსიდი გადახურულია კონქით, რომლის თაღს სამცენტრიანი თაღის ფორმა აქვს. მსგავსი ფორმისაა დარბაზის კამარაც. ეკლესიის სამხრეთ და ჩრდილო კედლებში თითო სწორკუთხა სარკმელია. ჩრდილო კედელში მცირე ზომის კვადრატული ნიშია. ეკლესიის ფასადები რიყის ქვის ირეგულარული წყობითაა ნაწყობი. ძეგლს ლავგარდნის ერთი ქვაც კი არ შემორჩა, იგი შირიმის სწორკუთხა ქვებით (აღმოჩნდა ნანგრევებში) ყოფილა შედგენილი. ეკლესიას ადრე შემოვლებული ჰქონია წრიული მოხაზულობის გალავანი (შემორჩენილია ფრაგმენტულად). 

## ლიტერატურა
კატეგორია:თიანეთის მუნიციპალიტეტის ტაძრები
ნუგზარ წიკლაური

**ნუგზარ წიკლაური** (დ.  4 აგვისტო, 1968,  თბილისი)  —  ქართველი პოლიტიკოსი, ფილოლოგი.

დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ფილოლოგიის ფაკულტეტი.   2008-2012 წლებში იყო საქართველოს მე-7 მოწვევის პარლამენტის წევრი  პარტიული სიით, საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“.  2012-2016 წლებში — საქართველოს მე-8 მოწვევის პარლამენტის წევრი პარტიული სიით, საარჩევნო ბლოკი: „ერთიანი ნაციონალური მოძრაობა — „მეტი სარგებელი ხალხს“.

## რესურსები ინტერნეტში
## სქოლიო
კატეგორია:დაბადებული 4 აგვისტო
კატეგორია:დაბადებული 1968
კატეგორია:საქართველოს VII მოწვევის პარლამენტის წევრები
კატეგორია:საქართველოს VIII მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:თბილისში დაბადებულები
კატეგორია:ქართველი ფილოლოგები
ნუგზარ
წეროები (ფილმი)

**„წეროები“** () — ამერიკული სრულმეტრაჟიანი ანიმაციური ფილმი. Warner Animation Group-სა და კინოგაერთიანება Warner Bros. Pictures-ის ერთობლივი ნაწარმოები. პრემიერა 2016 წლის 17 სექტემბერი გაიმართა. რეჟისორი — ნიკოლოზ სტოლერი და დუგ სვიტლენდი.

## რესურსები ინტერნეტში 
* 

## სქოლიო 
კატეგორია:ამერიკული ფილმები
კატეგორია:ამერიკული ანიმაციური ფილმები
კატეგორია:Warner Bros.-ის ფილმები
კატეგორია:2016 წლის ფილმები
კატეგორია:2016 წლის ანიმაციური ფილმები
ორლეანის კონსორტთა სია

**ორლეანის კონსორტთა სიაში** წარმოდგენილია იმ ქალების სია, რომლებიც დაქორწინებულნი იყვნენ ორლეანის მონარქებზე. სხვადასხვა დროს მათ ჰქონდათ დედოფლის, გრაფინიისა და ჰერცოგინიის წოდება. უკანასკნელი კონსორტი იყო ჰერცოგინია ელენა, რომლის ქმარიც 1842 წელს დაიღუპა.

## ორლეანის დედოფლები 
### მეროვინგები 
## ორლეანის გრაფინიები 
### კაროლინგები 
### კაპეტინგები 
## ორლეანის ჰერცოგინიები 
### ვალუები 
### ბურბონები 
### ორლეანელები 
## რესურსები ინტერნეტში 
* http://fmg.ac/Projects/MedLands/CENTRAL%20FRANCE.htm#_Toc220135163

კატეგორია:საფრანგეთის ისტორია
კატეგორია:ორლეანის ჰერცოგინიები
კატეგორია:დედოფლები ქვეყნების მიხედვით
თეიმურაზ წურწუმია

**თეიმურაზ წურწუმია** (დ. 24 ივლისი, 1962, ფოთი) — ქართველი ინჟინერ-მშენებელი, იურისტი, პოლიტიკოსი.

დაამთავრა შრომის წითელი დროშის ორდენოსანი, ვ.ი. ლენინის სახელობის საქართველოს პოლიტექნიკური ინსტიტუტი და სოხუმის ფიზიკა-ტექნიკის ინსტიტუტი. 2008–2012 წლებში იყო საქართველოს მე-7 მოწვევის პარლამენტის წევრი, ქალაქ ფოთის მაჟორიტარი დეპუტატი, საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“.

## რესურსები ინტერნეტში 
კატეგორია:დაბადებული 24 ივლისი
კატეგორია:დაბადებული 1962
კატეგორია:საქართველოს VII მოწვევის პარლამენტის წევრები
კატეგორია:საქართველოს პოლიტექნიკური ინსტიტუტის კურსდამთავრებულები
კატეგორია:სოხუმის ფიზიკა-ტექნიკის ინსტიტუტის კურსდამთავრებულები
კატეგორია:ფოთში დაბადებულები
გიორგი ჭელიძე (პოლიტიკოსი)

**გიორგი ჭელიძე** (დ.  14 აპრილი, 1973,  სოხუმი)  —  ქართველი ინჟინერი, პოლიტიკოსი.

დაამთავრა ივანე ჯავახიშვილის სახელობის თბილისის სახელმწიფო უნივერსიტეტი.  2008-2012 წლებში იყო საქართველოს მე-7 მოწვევის პარლამენტის წევრი  (ონის მაჟორიტარი), საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“. 

## რესურსები ინტერნეტში
## სქოლიო
კატეგორია:დაბადებული  14 აპრილი
კატეგორია:დაბადებული 1973
კატეგორია:საქართველოს VII მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:სოხუმში დაბადებულები
ნასიფ ალ-იაზიჯი

მინი|ნასიფ ალ-იაზიჯი ناصيف اليازجي
**ნასიფ ალ-იაზიჯი** (არაბ. ن**اصيف اليازجي;**   25.03.1800  - 8.02. 1871)—არაბი პოეტი და ფილოლოგი, განმანათლებელი, პედაგოგი. მის მიერ შედგენილი მრავალი სახელმძღვანელო ფილოლოგიისა და არაბული ენის გრამატიკის შესახებ დაედო საფუძვლად სასკოლო სასწავლო პროგრამს. სირიაში პირველი საგანმანათლებლო საზოგადოების - *სირიის მეცნიერებისა და ხელოვნების  ასოციაცია-* ერთ-ერთი ინიციატორი 

## ბიოგრაფია 
ნასიფ ალ-იაზიჯი, ბერძენი კათოლიკე,  იყო არაბული კულტურული აღორძინების ერთ-ერთი ლიდერი ლიბანსა და სირიაში. იყო ლიბანის ემირის *ბაშირ II შიჰაბის* კარის პოეტი, რის შემდეგაც 30 წლის განმავლობაში ასწავლიდა ბეირუთის სკოლებში. მან შეადგინა არაერთი სასკოლო სახელმძღვანელო არაბული ენის გრამატიკის, პოეტზიის, ლოგიკისა და რიტორიკის შესახებ. ცნობილია, როგორც ტრადიციონალისტი პოეტი . როდესაც იაზიჯი 1840 წელს ბეირუთში გადავიდა, ის არაბული ენის მასწავლებელი გახდა და სწორედ ამ პერიოდში გაცნო ამერიკელი და ბრიტანელ პროტესტანტი მისიონერები *ელი სმითი* და *კორნელიუს ვან დიკი*. მონაწილეობა მიიღო  მისიონერებისა და ბუთრუს ალ ბუსთანის მიერ  1847 წელს დაწყებული  ბიბლიის  თარგმნაში არაბულ ენაზე, რომელიც გამოვიდა 1865 წელს. 

ამის შემდეგ ის ასწავლიდა სირიის პროტესტანტულ კოლეჯში (მოგვიანებით ეწოდა ბეირუთის ამერიკული უნივერსიტეტი) და წერდა ლექსებს. მისი მცდელობა იყო კლასიკური არაბი მწერლების სტილის მიბაძვა და ამით არაბების ლიტერატურული მემკვიდრეობის ხელახლა აღმოჩენა..

## ოჯახი 
ნასიფ ალ-იაზიჯის ვაჟი, *იბრაჰიმი* (1847-1906) იყო გამოჩენილი კულტურული მოღვაწე, ფილოლოგი და არაბული ჟურნალისტიკის ერთ-ერთი ფუძემდებელი. აქტიური როლი შეასრულა 1882 წელს ბეირუთში ჩამოყალიბებული *მეცნიერებათა აღმოსავლეთის აკადემიის* მუშაობაში.  ხალილ ალ-იაზიჯი (1858-1889) - პოეტი, დრამატურგი, ავტორი ტრაგედიისა "სიმამაცე და ერთგულება". ქალიშვილი -*ვარდა ალ-იაზიჯი* (1838-1924) - ერთ-ერთი პირველი არაბი მწერლი ქალი, ლექსების კრებულის ავტორი "ჰადიკატ ალ-უორდი" ("ვარდების ბაღი"), ასევე არაბულ ქვეყნებში ქალთა მოძრაობის ერთ-ერთი პირველი აქტივისტი .

## ბიბლიოგრაფია 
* Johnson, Michael (2001). *All Honourable Men: The Social Origins of War in Lebanon*. I.B.Tauris. ISBN 978-1-86064-715-4.
* Salibi, Kamal S. (2003). *A House of Many Mansions: The History of Lebanon Reconsidered*. I. B. Tauris & Co.

## სქოლიო 
კატეგორია:მწერლები კონტინენტების მიხედვით
კატეგორია:ლიბანელი მწერლები
კატეგორია:მწერლები ანბანის მიხედვით
ალმოდებული (ფილმი)

***ალმოდებული*** ()  — 2018 წლის სამხრეთ კორეული ფსიქოლოგიური თრილერი და მისტიკური დრამა, რომლის რეჟისორი, თანასცენარისტი და თანაპროდიუსერია ჩან დონ ლი. ფილმი დაფუძნებულია ჰარუკი მურაკამის მოთხრობაზე *„ალმოდებული ფარდულები შუაღამისას“* რომანიდან *„სპილოს გაუჩინარება“*. ფილმში მთავარ როლებს სტივენ იენი და იო ა ინი ასრულებენ. ჩან დონ ლი *„ალმოდებულზე“* რვა წლის მანძილზე მუშაობდა. 2016 წლის ოქტომბერში, პუსანის საერთაშორისო კინოფესტივალზე ლიმ განაცხადა, რომ „ფილმის სიუჟეტი თანამედროვე სამყაროში მცხოვრებ ახალგაზრდა ადამიანებზე მოგვითხრობს, რომელთა მიერ საკუთარ ცხოვრებასა და სამყაროზე ფიქრი მისტიკურობის შეგრძნებას ქმნის.“

2017 წლის 5 სექტემბერს ჯონგ სუს როლზე იო ა ინი დაამტკიცეს. სამი დღის შემდეგ, აგვისტოში ჩატარებული მოსმენების საფუძველზე, ჰე მის როლზე ჯეონ იონგ სეო შეარჩიეს, ხოლო 20 სექტემბერს სტივენ იენი ბენის როლზე დაამტკიცეს.

ფილმის გადაღებები 2018 წლის 30 იანვარს ფაჯუში დასრულდა.

## კრიტიკული გამოხმაურება
საიტზე *Rotten Tomatoes* ფილმს 95%-იანი რეიტინგი აქვს, ხოლო *Metacritic*-ზე 100-დან 90 ქულითაა შეფასებული, რაც საყოველთაო აღიარებას გულისხმობს.

ჟურნალმა *Sight & Sound* „ალმოდებული“ 2018 წლის მესამე საუკეთესო ფილმად დაასახელა. 

კინოკრიტიკოსმა და ჟურნალ *Variety*-ს რედაქტორმა, პიტერ დებრუგმა ფილმის შესახებ განაცხადა:*„ალმოდებულის“* წარმატების ხარისხს განსაზღვრავს ის, თუ რამდენად ექნება მაყურებელს უნარი, გაიაზროს ის შური და იმედგაცრუება, რომელსაც დაბალი სოციალური კლასის წარმომადგენელი პროტაგონისტი გრძნობს.“ 

ჯეფ ენრიუ ჟურნალ *Time Out*-დან *„ალმოდებულის“* შესახებ :„ფილმში მრავლად გვხვდება დამაბნეველი და ბუნდოვანი გაურკვევლობები... ლის მიზანი არა დამნაშავის გამოვლენა, არამედ ჯონ სუს ემოციური გაურკვევლობის შესწავლაა.“

ტოდ მაკარტნიმ *The Hollywood Reporter*-დან *„ალმოდებული“* დიდი ენთუზიაზმით შეაფასა: „*„ალმოდებული“* ლამაზად აგებული ფილმია, რომელიც დიდი დაკვირვებით შეისწავლის სასიყვარულო სამკუთხედში არსებულ ურთიერთობებს, რომელშიც ვხვდებით კლასობრივი პრივილეგიების, ოჯახური მემკვიდრეობის, საკუთარი თავის რეალიზაციის, სექსუალური ეჭვიანობის და შურისძიების საკითხებს.“

ადამ ნეიმერი ლინკოლ ცენტრის კინოსაზოგადოებიდან *„ალმოდებულის“* შესახებ: „ფილმში მოვლენები მთლიანად ჯონ სუს პერსპექტივიდანაა აღწერილია, შესაბამისად, რთულია განვსაზღვროთ, რა წარმოადგენდა ჩან დონ ლის მიზანს: მაყურებელში თანაგრძნობის აღძვრა თუ მათთვის ამბის ჯონ სუს მცდარი წარმოდგენების მიხედვით აღქმის იძულება, შესაბამისად ჰე მისა და ბენის პერსონაჟების იდეალიზებულ და დემონიზებურ ფიგურებად დანახვა.“

## რესურსები ინტერნეტში
* 
* 
* 
* ჩან დონ ლი და ცეცხლის წამკიდებლები — Digital Culture

## სქოლიო
კატეგორია:სამხრეთ კორეის ფილმები
კატეგორია:მოთხრობებზე დაფუძნებული ფილმები
კატეგორია:სამხრეთკორეული მისტიკური ფილმები
კატეგორია:სამხრეთკორეული დრამატული ფილმები
კატეგორია:ჩან დონ ლის ფილმები
კატეგორია:2018 წლის ფილმები
კატეგორია:2010-იანი წლების იაპონური ფილმები
ოთარ ხინიკაძე

**ოთარ ხინიკაძე** (დ. 16 დეკემბერი, 1956,  ქობულეთი)  —  ქართველი ეკონომისტი, პოლიტიკოსი. საქართველოს ერთი მოწვევის პარლამენტის წევრი (2008).

## ბიოგრაფია
დაამთავრა თბილისის სახელმწიფო უნივერსიტეტის ბიზნესის სამართალი. 1984–1985 წლებში ქობულეთის სახალხო დეპუტატთა რაისაბჭოს აღმასკომის საგეგმო კომისიის ეკონომისტი. 1985–1986 წლებში საქართველოს კპ-ის ქობულეთის რაიკომის პროპაგანდისა და აგიტაციის განყოფილების ინსტრუქტორი. 1986–1988 წლებში ხუცუბნის კოლმეურნეობის პარტიული კომიტეტის განთავისუფლებული მდივანი. 1988–1990 წლებში საქართველოს კპ-ის ქობულეთის რაიკომის საორგანიზაციო განყოფილების ინსტრუქტორი. 1990–1993 წლებში საქართველოს საკაბელო ტელევიზიის ქობულეთის ფილიალის მთავარი ბუღალტერი. 1993–1998 წლებში იუო ბათუმის ხორცკომბინატის მთავარი ეკონომისტი. 1998–2001 წლებში აჭარის ავტონომიური რესპუბლიკის მინისტრთა საბჭოს ეკონომიკისა და საფინანსო–საბიუჯეტო განყოფილების მთავარი სპეციალისტი. 2001–2003 წლებში ბათუმის საზღვაო–სავაჭრო ნავსადგურის ინჟინერ–ანალიტიკოსი. 2002–2007 წლებში სააქციო საზოგადოება „საქქალაქმშენპროექტის“ ადმინისტრაციული დირექტორის მოადგილე, გენერალური დირექტორი. 2008 წელს აჭარის ავტონომიური რესპუბლიკის მთავრობის აპარატის ადმინისტრაციულ და თვითმმართველობის ორგანოებთან ურთიერთობის დეპარტამენტის მთავარი სპეციალისტი. ქობულეთის მუნიციპალიტეტის ყოფილი გამგებლის პირველი მოადგილე, გამგებელი.

2008-2012 წლებში იყო საქართველოს მე-7 მოწვევის პარლამენტის წევრი  (ქობულეთის მაჟორიტარი), საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“. 

## რესურსები ინტერნეტში
კატეგორია:დაბადებული 16 დეკემბერი
კატეგორია:დაბადებული 1956
კატეგორია:საქართველოს VII მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:ქობულეთში დაბადებულები
ჰარუთიუნ ჰოვჰანესიანი

**ჰარუთიუნ ჰოვჰანესიანი** (დ.  30 ნოემბერი, 1977,  ახალქალაქი)  —  ქართველი იურისტი, პოლიტიკოსი.

დაამთავრა ერევნის ეკონომიკურ–იურიდიული უნივერსიტეტი.  2008-2012 წლებში იყო საქართველოს მე-7 მოწვევის პარლამენტის წევრი  (ახალქალაქის მაჟორიტარი), საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“. 

## რესურსები ინტერნეტში
*ჰარუთიუნ ჰოვჰანესიანი — საქართველოს პარლამენტის ოფიციალური საიტი

 

კატეგორია:დაბადებული 30 ნოემბერი
კატეგორია:დაბადებული 1977
კატეგორია:საქართველოს VII მოწვევის პარლამენტის წევრები
კატეგორია:ახალქალაქში დაბადებულები
სოფია კარსონი

**სოფია კარსონი** (; დ. 10 აპრილი, 1993) — ამერიკელი მსახიობი და მომღერალი. პირველად ეკრანზე გამოჩნდა დისნეის სერიალში „ოსტინი და ელი“. 2015 წელს ივის როლი ითამაშა დისნეის „შთამომავლებში“. მოგვიანებით, მონაწილეობა მიიღო შთამომავლების მეორე და მესამე ნაწილებშიც. 2016 წელს ლოლა პერეზის როლი ითამაშა ფილმში „ძიძების თავგადასავალი“. 2016 წელს ტესას როლი მოირგო ამერიკულ კომედიაში „კონკიას ამბავი: თუ ფეხსაცმელი მოერგება“. 2019 წელს გადაიღეს სერიალში „პატარა საყვარელი მატყუარები: პერფექციონისტები“. ხოლო 2020 წელს მონაწილეობა მიიღო Netflix-ის ფილმში „შეიგრძენი რიტმი“. 

კარსონმა თავისი სამომღერლო კარიერა ფილმი „შთამომავლების“ საუნდტრეკის შესრულებით დაიწყო, მოგვიანებით კი ჩაწერა სინგლი, სახელწოდებით „Rotten to the Core“. 

## რესურსები ინტერნეტში
## სქოლიო
კატეგორია:XXI საუკუნის ამერიკელი ქალი მსახიობები
კატეგორია:XXI საუკუნის ამერიკელი ქალი მომღერლები
კატეგორია:დაბადებული 10 აპრილი
კატეგორია:დაბადებული 1993
კატეგორია:ამერიკელი ტელემსახიობი ქალები
კატეგორია:ამერიკელი ქალი პოპ-მომღერლები
კატეგორია:ამერიკელი დენს-მუსიკოსები
კატეგორია:Republic Records-ის შემსრულებლები
კატეგორია:ცოცხალი ადამიანები
გიორგი ხახნელიძე

**გიორგი ხახნელიძე** (დ.  17 მაისი, 1971,  თერჯოლა)  —  ქართველი პოლიტიკოსი, სოფლის მეურნეობის მუშაკი.

დაამთავრა საქართველოს სუბტროპიკული მეურნეობის ინსტიტუტი. 2008-2012 წლებში იყო საქართველოს მე-7 მოწვევის პარლამენტის წევრი  პარტიული სიით, საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“. 

## რესურსები ინტერნეტში
კატეგორია:დაბადებული 17 მაისი
კატეგორია:დაბადებული 1971
კატეგორია:საქართველოს VII მოწვევის პარლამენტის წევრები
კატეგორია:საქართველოს სუბტროპიკული მეურნეობის ინსტიტუტის კურსდამთავრებულები
კატეგორია:თერჯოლაში დაბადებულები
სინი

**სინი** — შუმერული მითოლოგიის ერთ-ერთი ღვთაება, მთვარის ღმერთი. მფარველობდა მესაქონლეობას. სინის კულტის ადგილი იყო ქალაქი ური, სადაც იდგა მისი მთავარი ტაძარი. სინი შედიოდა შუმერულ ღვთაებათა მეორე ტრიადაში შამაშთან და იშთართან ერთად. სინის წმინდა ცხოველებად მიიჩნეოდნენ ფური, კურო და ხბო. საკრალური რიცხვი იყო 30.

## ლიტერატურა
კატეგორია:შუმერული მითოლოგია
კატეგორია:ღმერთები ანბანის მიხედვით
ელისაბედ არმსტრონგი

**ელისაბედ არმსტრონგი** (; დ.11 დეკემბერი, 1953) — ამერიკელი მსახიობი. მონაწილეობა მიღებული აქვს ფილმებში: „ოთხი სეზონი“, „მაღალი გზა ჩინეთისკენ“, „არაფერი საერთო“, „ზვიგენები 3“. არმსტრონგი ასევე მონაწილეობდა ABC დრამატულ სერიალში „ჩემი ასე წოდებული ცხოვრება“. მონაწილეობდა არაერთ სატელევიზიო სერიალში. 

## რესურსები ინტერნეტში
* ელისაბედ არმსტრონგის ბიოგრაფია

კატეგორია:ამერიკელი ქალი კინომსახიობები
კატეგორია:დაბადებული 11 დეკემბერი
კატეგორია:დაბადებული 1953
კატეგორია:ამერიკელი ტელემსახიობი ქალები
კატეგორია:ბრაუნის უნივერსიტეტის კურსდამთავრებულები
კატეგორია:XX საუკუნის ამერიკელი ქალი მსახიობები
კატეგორია:XXI საუკუნის ამერიკელი ქალი მსახიობები
კატეგორია:ცოცხალი ადამიანები
აკირა იოშინო

**აკირა იოშინო** (; დ. 30 იანვარი, 1948) — იაპონელი ქიმიკოსი. ნაგოიაში არის მეიჯოს უნივერსიტეტის პროფესორი. 2019 წელს, სტენლი უიტენგემთან და ჯონ გუდენაფთან ერთად გახდა ნობელის პრემიის ლაურეატი ქიმიაში.

## ადრეული ცხოვრება და განათლება
იოშინო 1948 წლის 30 იანვარს დაიბადა იაპონიაში. 1966 წელს დაამთავრა „კიტანოს საშუალო სკოლა“. ბაკალავრის და მაგისტრის ხარისხი დაიცვა კიოტოს უნივერსიტეტში, ხოლო 2005 წელს გახდა ოსაკას უნივერსიტეტის ინჟინერიის დოქტორანტი.

კოლეჯში სწავლის დროს, იგი გადიოდა სასწავლო კურსს, რომელსაც ხელმძღვანელობდა პირველი აზიელი ნობელის პრემიის ლაურეატი ქიმიაში, კენიჩი ფუკუი.

## რესურსები ინტერნეტში
* აკირა იოშინო
* აკირა იოშინოს ბიოგრაფია 

## სქოლიო
კატეგორია:იაპონელი ქიმიკოსები
კატეგორია:იაპონელი ნობელის პრემიის ლაურეატები
კატეგორია:ნობელის პრემიის ლაურეატები ანბანის მიხედვით
კატეგორია:ცოცხალი ადამიანები
ედიშერ ჯალაღონია

**ედიშერ ჯალაღონია** (დ. 6 იანვარი, 1968, ჩხოროწყუ, საქართველოს სსრ, სსრკ)  —  ქართველი ეკონომისტი, პოლიტიკოსი.

დაამთავრა გორის სახელმწიფო ეკონომიკური ინსტიტუტი.   2008-2012 წლებში იყო საქართველოს მე-7 მოწვევის პარლამენტის წევრი  (ჩხოროწყუს მაჟორიტარი), საარჩევნო ბლოკი: „ერთიანი ნაციონალური მოძრაობა — გამარჯვებული საქართველოსთვის“. 

## რესურსები ინტერნეტში
კატეგორია:დაბადებული 6 იანვარი
კატეგორია:დაბადებული 1968
კატეგორია:საქართველოს VII მოწვევის პარლამენტის წევრები
კატეგორია:ჩხოროწყუში დაბადებულები
ჰიქმეთ ჰაჯიევი

**ჰიქმეთ ჰაჯიევი** (; დ. 15 ოქტომბერი, 1979, განჯა, აზერბაიჯანის სსრ) — აზერბაიჯანის პრეზიდენტის თანაშემწე და პრეზიდენტის ადმინისტრაციის საგარეო პოლიტიკის დეპარტამენტის უფროსი. აზერბაიჯანის საგარეო საქმეთა სამინისტროს პრესსამსახურის ყოფილი უფროსი.

## ბიოგრაფია
ჰიქმეთ ჰაჯიევი დაიბადა 1979 წლის 15 ოქტომბერს განჯაში, სადაც დაამთავრა №24 საშუალო სკოლა. სწავლობდა ბაქოს სახელმწიფო უნივერსიტეტის საერთაშორისო ურთიერთობებისა და საერთაშორისო სამართლის ფაკულტეტზე, რომელიც დაამთავდა ჯერ ბაკალავრის, ხოლო შემდეგ მაგისტრის ხარისხით. იგი აგრეთვე სწავლობდა ნატოს თავდაცვის კოლეჯის სამაგისტრო პროგრამაზე, ჯორჯ მარშალის უსაფრთხოების კვლევების ცენტრში და ბელგიის ULB უნივერსიტეტში.
სხვადასხვა წლებში მუშაობდა ნატოში აზერბაიჯანის წარმომადგენლობაში, ქუვეითში აზერბაიჯანის საელჩოში. 2014 წლიდან 2018 წლამდე ჰაჯიევი მუშაობდა აზერბაიჯანის საგარეო საქმეთა სამინისტროს პრესსამსახურის უფროსის თანამდებობაზე. 2018 წლის 26 ნოემბერს კი დაინიშნა ამავე დეპარტამენტის უფროსად, ხოლო 2019 წლის 29 ნოემბერს აზერბაიჯანის პრეზიდენტის თანაშემწედ.

## სქოლიო 
კატეგორია:დაბადებული 15 ოქტომბერი
კატეგორია:დაბადებული 1979
კატეგორია:აზერბაიჯანელი პოლიტიკოსები
კატეგორია:აზერბაიჯანელი დიპლომატები
კატეგორია:ცოცხალი ადამიანები
პოლ სინიაკი

**პოლ სინიაკი** (დ. 11 ნოემბერი, 1863, პარიზი — გ. 15 აგვისტო, 1935, პარიზი) — ფრანგი ფერმწერი და გრაფიკოსი, ნეოიმპრესიონიზმის წამყვანი მხატვარი და თეორეტიკოსი, პუანტილისტი.

## ბიოგრაფია
სწავლობდა პარიზში ბინგის თავისუფალ სახელოსნოში. 1884 წელს იყო „დამოუკიდებელთა სალონის“ შექმნის თანაორგანიზატორი. 1886 წელს ჟორჟ სერასა და კამილ პისაროს მეშვეობით გაეცნო ნეოიმპრესიონიზმს. თავის ნაწარმოებებში მიჰყვებოდა ჟ. სერას დოქტრინას: ფერთა დაშლას შემადგენელ ნაწილებად. მისი 1890 წლის ნამუშევარი ფელიქს ფენეონის პორტრეტი (კერძო საკუთრება, ნიუ-იორკი) მიიჩნევა „მოდერნის“ წინამორბედად. უმეტესად ხატავდა ზღვის პეიზაჟებს. ასეთია „მარსელის პორტი“ (1911, თანამედროვე ხელოვნების მუზეუმი, პარიზი). მისი ნამუშევრების ნაწილი დაცულია ორსეს მუზეუმში.

## ლიტერატურა
კატეგორია:დაბადებული 11 ნოემბერი
კატეგორია:დაბადებული 1863
კატეგორია:ფრანგი მხატვრები
კატეგორია:გარდაცვლილი 30 იანვარი
კატეგორია:გარდაცვლილი 1963
კატეგორია:მამაკაცი მხატვრები
კატეგორია:იმპრესიონისტი მხატვრები
კატეგორია:მხატვრები ანბანის მიხედვით
სინიიჯუ

**სინიიჯუ** — ქალაქი ჩრდილოეთ კორეაში, ჩრდილოეთ ფხენიანის პროვინციის ადმინისტრაციული ცენტრი. მდებარეობს მდინარე ამნოკანის ნაპირზე. მოსახლეობა 359 341 ადამიანი (2008).მოქმედებს ნავსადგური ყვითელ ზღვაზე, განვითარებულია მსუბუქი მრეწველობა. ქალაქის სტატუსი მიიღო 1947 წლიდან.

## ლიტერატურა
## სქოლიო
კატეგორია:ჩრდილოეთ კორეის ქალაქები
სიმონ სინიორე

**სიმონ სინიორე** (, ნამდვილი სახელი და გვარი *სიმონ ანრიეტ შარლოტ კამინკერი*, ; დ. 25 მარტი, 1921, ვისბადენი — გ. 30 სექტემბერი, 1985) — ფრანგი მსახიობი ქალი. სწავლობდა ს. სიკარის დრამატულ კურსებზე. 1941 წლიდან იღებდნენ კინოში. 1952, 1957 და 1958 წლებში მიიღო BAFTA საუკეთესო მსახიობი ქალისთვის მთავარ როლში, ხოლო 1959 წელს ოსკარი საუკეთესო მსახიობი ქალისთვის და კანის კინოფესტივალის ჯილდო საუკეთესო მსახიობი ქალისთვის.

## ფილმოგრაფია 
## ლიტერატურა
## რესურსები ინტერნეტში
* სიმონ სინიორე — კინოფილმების ინტერნეტ-მონაცემთა ბაზა

კატეგორია:დაბადებული 25 მარტი
კატეგორია:დაბადებული 1921
კატეგორია:ფრანგი მსახიობები
კატეგორია:გარდაცვლილი 30 სექტემბერი
კატეგორია:გარდაცვლილი 1985
კატეგორია:XX საუკუნის ფრანგი ქალი მსახიობები
კატეგორია:BAFTA-ს გამარჯვებულები (პიროვნებები)
კატეგორია:ოსკარის მფლობელი კინომსახიობები
კატეგორია:კანის კინოფესტივალის ჯილდოს მფლობელები საუკეთესო მსახიობი ქალისთვის
სინიანი

**სინიანი** — ქალაქი ჩინეთში, ხენანის პროვინციაში. მდებარეობს მდინარე ხუაიხეს ნაპირზე. მოსახლეობა 600 ათასი ადამიანი (2018).

## ლიტერატურა
## სქოლიო
კატეგორია:ჩინეთის ქალაქები
ეკატერინე გორგოძე

**ეკატერინე გორგოძე** (დ. 3 დეკემბერი, 1991) — ქართველი ჩოგბურთელი. არის საქართველოს ფედერაციის თასის ნაკრების წევრი, ტურნირზე გამართული 32 შეხვედრიდან ცამეტი მოიგო. ერთეულებში არის მსოფლიოს 207-ე ჩოგანი. ერთეულებში მისი საუკეთესო შედეგი იყო 144-ე ადგილი (ივლისი, 2019). ამჟამად წყვილებში არის მსოფლიოს 139-ე ჩოგანი, კარიერაში საუკეთესო მაჩვენებელი კი დააფიქსირა 2020 წლის მარტში (133-ე ჩოგანი მსოფლიო რეიტინგში).

## რესურსები ინტერნეტში
* ბიოგრაფია ქალთა ჩოგბურთის ასოციაციის საიტზე

კატეგორია:დაბადებული 1991
კატეგორია:დაბადებული 3 დეკემბერი
ეკატერინე
კატეგორია:ქართველი ქალი ჩოგბურთელები
კატეგორია:ცოცხალი ადამიანები
ფილიპინების რევოლუცია

[მინი|[ფილიპინები|ფილიპინების რევოლუციური დროშა]]
**ფილიპინების  რევოლუცია** (1896-1898-) — ასევე უწოდებენ *ტაგალოგის ომს.*(ესპ. Revolución Filipina) შეიარაღებული კონფლიქტი ფილიპინებზე ესპანეთის კოლონიურ ხელისუფლებას და აჯანყებულებს (კერძოდ, კატიპუნანის ორგანიზაციას) შორის, რის შედეგადაც ფილიპინები გახდა დამოუკიდებელი რესპუბლიკა .

## წინაპირობები 
ალტ=კატიპუნანის ლიდერი ანდრეს ბონიფაციო|მარცხნივ|მინი|კატიპუნანის ლიდერი ანდრეს ბონიფაციო
მე -19 საუკუნის მეორე ნახევარში ფილიპინებზე გამოჩნდა პატრიოტული რევოლუციური ორგანიზაციები, რომელთა მიზანი იყო ფილიპინების განთავისუფლება ესპანეთისგან. 1892 წელს ხოსე რისალმა დააარსა *ფილიპინების ლიგა*, მაგრამ მას შემდეგ, რაც რისალი  ესპანეთის ხელისუფლებამ დააპატიმრა 6 ივლისს, ლიგამ ფაქტობრივად შეწყვიტა ფუნქციონირება და გაიყო ორ მიმართულებად - ზომიერ და რადიკალურ (ანდრეს ბონიფაციო, ლადისლაო დივა, თეოდორო პლატა). 1892 წლის 7 ივლისს ბონიფაციოს მომხრეებმა დააარსეს კატიპუნანი (ხალხის შვილების უმაღლესი  საპატიო კავშირი)..

## რევოლუცია 
[მინი|[ემილიო აგინალდო, ფილიპინების პირველი პრეზიდენტი]]
ფილიპინების რევოლუცია დაიწყო 1896 წლის აგვისტოში, როდესაც ესპანეთის ხელისუფლებამ აღმოაჩინა ანტიკოლონიური საიდუმლო ორგანიზაცია კატიპუნანი.

რევოლუციას სათავში ჩაუდგა *კატიპუნანი(*ფარული რევოლუციური კავშირი). აჯანყება დაოწყო 1896 წელს აგვისტოში. მას შეუერთდნენ მემამულეები ე. აგინალდოს ხელმძღვანელობით.  1897 წლის 22 მარტს ქ. ტეხროსში აჯანყებულთა ლიდერების კონვენტმა გამოაცხადა ფილიპინების დამოუკიდებელი რესპუბლიკის შექმნა, რომლის პრეზიდენტად და მთავრობის მეთაურად აირჩიეს აგინალდო. აგინალდოს დაჯგუფება ცდილობდა მთელი ძალაუფლების მონოპოლიურად ხელში ჩაგდებას. მან დაშალა *კატიპუნანი.* 10 მაისს აგინალდოს ბრძანებით დახვრიტეს კატიპუნანის დამაარსებელი ა. ბონიფასიო. . ის კვლავ ჩაუდგა სათავეში აჯანყებულებს და 23 ივნისს  შექმნილი რევოლუციური მთავრობის მეთაური გახდა. აჯანყებულებმა თითქმის მთელი არქიპელაგი გაათავისუფლეს ესპანელთა ჯარებისაგან და ამერიკულ ჯარებთან ერთად ალყა შემოარტყეს მანილას. 13 აგვისტოს აშშ-ის ჯარები უბრძოლველად შევიდნენ მანილაში. 1898 წლის 15 სექტემბერს ქალაქ მანილაში რევოლუციური კონგრესი შეიკრიბა, რომელმაც მიიღო ახალი კონსტიტუცია და გამოაცხადა ფილიპინების რესპუბლიკა. მიუხედავად იმისა, რომ ეს ნიშნავდა რევოლუციის დასრულების თარიღს, არც ესპანეთმა და არც  ამერიკის შეერთებულმა შტატებმა არ ცნეს ფილიპინების დამოუკიდებლობა.1898 წლის 10 დეკემბერს პარიზში ხელმოწრილი საზავო ხელშეკრულების თანახმად, ესპანეთმა ფილიპინები დაუთმო აშშ-ს (20 მილიონ დოლარად). 1899 წლის 4 თებერვალს აშშ-მ დაიწყო  საომარი ოპერაციები ფილიპინების რესპუბლიკის წინააღმდეგ. ომი დამთავრდა ფილიპინელთა დამარცხებით და აშშ კოლონიური რეჟიმის დამყარებით ფილიპინებზე.

## სქოლიო 
კატეგორია:რევოლუციები ფილიპინებში
ოქსანა კალაშნიკოვა

**ოქსანა კალაშნიკოვა** (დ. 5 სექტემბერი, 1990) — რუსული ფესვების ქართველი ჩოგბურთელი. არის საქართველოს ფედერაციის თასის ნაკრების წევრი, ტურნირზე გამართული 33 შეხვედრიდან ცხრამეტი მოიგო. ერთეულებში მისი საუკეთესო შედეგი იყო 156-ე ადგილი (ივლინი, 2010). ამჟამად წყვილებში არის მსოფლიოს 62-ე ჩოგანი, კარიერაში საუკეთესო მაჩვენებელი კი დააფიქსირა 2016 წლის ივნისში (43-ე ჩოგანი მსოფლიო რეიტინგში).

## რესურსები ინტერნეტში
* ბიოგრაფია ქალთა ჩოგბურთის ასოციაციის საიტზე

კატეგორია:ქართველი ქალი ჩოგბურთელები
კატეგორია:დაბადებული 1990
კატეგორია:დაბადებული 5 სექტემბერი
კატეგორია:ცოცხალი ადამიანები